Document ID: /fineweb-2-swissfilter-quality_10-filterrobots/filtered/02685.jsonl.gz/10

Elveția va cumpăra 36 de avioane F-35. Contractul de achiziție a fost semnat la Berna
Elveția a semnat un contract potrivit căruia urmează să achiziționeze 36 de avioane de luptă americane F-35 în valoare de peste 6 miliarde de franci elvețieni circa 6,3 miliarde de euro
Livrările de F-35 A de la compania Lockheed-Martin urmează să înceapă în anul 2027. Conform Armasuisse prețurile și condițiile contractuale sunt fixate în contract și sunt supuse unui control strict.
Toate aceste demersuri au fost făcute după ce la sfârșitul lunii iunie a anului 2021, consiliul federal a decis că este cazul să cumpere aparate F-35 care sunt considerate cele mai moderne și sofisticate avioane din lume.
În septembrie 2020, conducătorii elvețieni au aprobat la limită o alocare de 6 miliarde de franci pentru a da șansa forțelor aeriene să achiziționeze o nouă flotă, mai ales că aparatele pe care le aveau nu erau la fel de performante, fiind vorba despre F/A 18 și F5.
Conform guvernului elvețian, avioanele F-35 sunt printre cele mai bune aparate, raportul calitate pret fiind cel mai rentabil. Au concurat cu F/A-18, Eurofighter și Rafale iar în urma rapoartele întocmite s-a decis că cele F-35 sunt cele mai bune. Cu toate acestea, dificultățile tehnice și depășirile bugetare ale programului F-35 în Statele Unite ale Americii au determinat două comisii parlamentare elvețiene să lanseze o anchetă asupra modului de alegere a avioanelor.
“Pe 19 septembrie 2022, directorul general pentru armament Martin Sonderegger și șeful proiectului Darko Savic au semnat la Armasuisse, la Berna, contractul de achiziție cu guvernul american”, a anunțat Armasuisse , agenția responsabilă de achiziția echipamentelor.
Nu doar Elveția dorește să achiționeze avioane F-35, Grecia și Germania și-au exprimat dorința de a cumpăra. Mai mult, Regatul Unit, Belgia, Danemarca, Italia, Finlanda, Norvegia, Ola și Polonia au cumpărat deja.
Nicoleta Aspritoiu